Document ID: /roh_data/filtered/fineweb-2-filterrobots_roh.jsonl.gz/24775

Guardà sin l’entir onn hai gia dà 18 morts en las Alps svizras. Sco quai che Gian Darms, perscrutader naiv da l'institut per naiv e lavinas a Tavau di, dastgian ins dentant na betg interpretar memia bler en ina cifra. In grond accident cun blers morts procuria numnadamain immediat, ch’il dumber vegn pli auts. Il dumber d’accidents saja dentant plitost sa sminuì ils davos onns. Ozendi giajan simplamain bler dapli glieud a far turas, declera Gian Darms.
Actualmain è la situaziun da lavinas en il Grischun precara. I regia in privel da lavinas considerabel – il terz aut stgalim. Quai è dentant nagut spezial. Circa la mesadad dals dis d’enviern hajan numnadamain in privel da lavinas considerabel, di il perscrutader da naiv.
(Actualitad 17:00)